Medina Község POLGÁRMESTERE


Előterjesztés
a képviselő-testület
2014.augusztus 6-i rendkívüli ülésére
Ügyiratszám:             /2014.

Ügyintéző: Garai László
Előterjesztő:
Vén Attila polgármester
A napirendet tárgyaló ülés típusa-1:
nyílt / zárt

A napirendet tárgyaló ülés típusa-2
rendes / rendkívüli
A határozat elfogadásához szükséges többség típusát:
egyszerű / minősített
A szavazás módja:
nyílt / titkos

Tárgy: A TOB/22/823-1/2014. számú törvényességi felhívás megtárgyalása

Tisztelt Képviselő-testület!
A Tolna Megyei Kormányhivatal törvényességi felhívással élt Medina Község Önkormányzat Képviselő-testületének 9/2012.(XII.2.) önkormányzati rendeletével kapcsolatban. Igaz, hogy a rendelet elfogadása óta másfél év eltelt, de a kormányhivatal felülvizsgálatára általános felülvizsgálat keretében került sor. Az észrevételeket tartalmazó értesítő levelet előterjesztésemhez csatolom. Felhívom a figyelmet arra, hogy az észrevételek adómérték, adótárgy és adóalany módosítást is megkívánnak, ezért a módosítások hatályba léptetése az új adóévben célszerű.
Javaslom az 1-15-ig terjedő valamennyi észrevétel elfogadását, mert a kormányhivatal észrevételei megalapozottak.
A törvénysértések orvoslására az Ör. módosítása szükséges.  A Gk.tv.37.§ (4) bekezdése értelmében a rendelet-tervezet vagy a rendelet módosítás tervezetének a helyi önkormányzat képviselő-testülethez való benyújtása előtt meg kell kérni a helyi önkormányzat területén működő érdekelt gazdasági érdekképviseleti szervezet valamint a gazdasági kamara véleményét. Ennek beszerzése időt igényel.
A fentiek alapján javaslom, hogy a képviselő-testület ennek megfelelően előkészített - véleményezéssel megalapozott - ÖR.módosítást a következő képviselő-testületi ülésen tárgyalja meg.
Határozati javaslat:

Medina Község Önkormányzatának képviselő-testülete megtárgyalta a Tolna Megyei Kormányhivatal TOB/22/823-1/2014. számú törvényességi felhívását, és az alábbi döntést hozza:

a 9/2012.(XII.2.) számú a helyi adókról szóló önkormányzati rendeletére tett valamennyi észrevételt elfogadja, és a felhívásban szereplő észrevételek szerinti rendeletmódosítást következő ülésén tervezi.

Felhatalmazza a polgármestert, hogy döntésről a kormányhivatalt értesítse.



Felelős: Vén Attila polgármester

Hatásidő:   2014.augusztus 31.
Medina, 2014.július 30.




Vén Attila 






                       polgármester
Melléklet:   A TOB/22/823-1/2014. számú törvényességi felhívás.

